"Oleme samm haaval liikumas kriisist väljumise faasist uue tõusu esimesse etappi," ütles valitsusjuht Riigikogu ees oma poliitilises avalduses. "Hoides oma  majanduskeskkonna viljakana, suudame liikuda kriisist uue majanduskasvuni. Sellest sõltuvad uued töökohad, pensionite tõstmine, teenused lastega peredele, turvalisus ja Põhjamaade tasemel haridus. Riigi toimiv ja edukas majandus on kõigi nende positiivsete muutuste hädavajalikuks eelduseks," ütles Ansip.